b'\n_START_ARTICLE_\nTauleta gr\xc3\xa0fica\n_START_SECTION_\nAccessoris\n_START_PARAGRAPH_\nLes tauletes digitalitzadores incorporen l\'estilet necessari per interaccionar amb la tauleta, encara que poden usar-se accessoris addicionals com ara ratolins, aer\xc3\xb2grafs... Els diferents accessoris transmeten a la tauleta un n\xc3\xbamero de s\xc3\xa8rie \xc3\xbanic, permetent al programari identificar si l\'usuari t\xc3\xa9 diversos dispositius d\'entrada a la tauleta i assignar diferents propietats a ells (tipus de pinzell, color, esborrany, ...) a cada un.\n_START_SECTION_\nGoma d\'esborrar\n_START_PARAGRAPH_\nMolts estilets moderns incorporen una goma d\'esborrar a la part superior del llapis, i un circuit el\xc3\xa8ctric addicional que s\'usa quan s\'utilitza la goma d\'esborrar, normalment similar o id\xc3\xa8ntic al que s\'usa per a la punta. La goma d\'esborrar tamb\xc3\xa9 \xc3\xa9s sensible a la pressi\xc3\xb3, d\'aquesta manera es poden esborrar algunes capes de color de la imatge segons la pressi\xc3\xb3 aplicada, encara que es pot assignar altres funcions com esborrar diferents pinzells o altres caracter\xc3\xadstiques.\n_START_SECTION_\nRatol\xc3\xad\n_START_PARAGRAPH_\nA difer\xc3\xa8ncia dels ratolins utilitzats habitualment amb l\'ordinador, el ratol\xc3\xad de la tauleta digitalitzadora es pot utilitzar en mode "absolut", on la posici\xc3\xb3 del cursor en pantalla es correspon directament amb la localitzaci\xc3\xb3 f\xc3\xadsica a la tauleta, o en mode "relatiu", on es mesura el despla\xc3\xa7ament, no la posici\xc3\xb3 absoluta. Els ratolins de tauleta digitalitzadora v\xc3\xa9nen equipats amb botons i una o diverses rodes que poden ser m\xc3\xa9s sensibles a la pressi\xc3\xb3 com la punta de l\'estilet. Algunes tauletes tamb\xc3\xa9 poden detectar la rotaci\xc3\xb3 del ratol\xc3\xad respecte a la tauleta, permetent a les aplicacions utilitzar aquesta informaci\xc3\xb3.\n_START_SECTION_\nCursor\n_START_PARAGRAPH_\nEl cursor \xc3\xa9s com un ratol\xc3\xad amb la difer\xc3\xa8ncia que inclou, a la part superior, una part transparent de pl\xc3\xa0stic amb graduaci\xc3\xb3 similar a la d\'una regla per tra\xc3\xa7ar diagrames. A m\xc3\xa9s pot incloure diversos botons (12 o m\xc3\xa9s, disposats com els d\'un tel\xc3\xa8fon). No s\xc3\xb3n tan comuns com els ratolins o els estilets, i nom\xc3\xa9s estan disponibles en algunes tauletes.\n_START_SECTION_\nAer\xc3\xb2graf\n_START_PARAGRAPH_\nAlgunes tauletes v\xc3\xa9nen incorporades amb un estilet especialitzat a simular un aer\xc3\xb2graf, que inclou una roda que simula el flux de pintura, diferents formes del polvoritzador i altres caracter\xc3\xadstiques dels aer\xc3\xb2grafs reals. No s\xc3\xb3n molt comuns excepte en configuracions professionals.\n_START_SECTION_\nUtilitzaci\xc3\xb3 general\n_START_PARAGRAPH_\nLes tauletes digitalitzadores, a causa de la seva interf\xc3\xadcie basada en un llapis i la capacitat de detector pressi\xc3\xb3, angle i altres propietats de l\'estilet i la seva interacci\xc3\xb3 amb la tauleta, s\xc3\xb3n utilitzades \xc3\xa0mpliament per crear gr\xc3\xa0fics per ordinador, especialment gr\xc3\xa0fics en dues dimensions. De fet, molts paquets de gr\xc3\xa0fics (per exemple The GIMP, Corel Painter, Inkscape, Photoshop, Pixel image editor, Studio Artist, el Crosfield imaging system, Quantel Paintbox, i altres) s\xc3\xb3n capa\xc3\xa7os de fer \xc3\xbas de la pressi\xc3\xb3, angle i la rotaci\xc3\xb3 modificant la mida del pinzell, la forma, opaciat, color, o altres atributs basats en dades rebudes de la tauleta digitalitzadora._NEWLINE_A l\'Est d\'\xc3\x80sia, les tauletes digitalitzadores o pantalles t\xc3\xa0ctils, s\xc3\xb3n utilitzades \xc3\xa0mpliament en conjunt amb programari d\'edici\xc3\xb3 de text (Imes) per a escriure car\xc3\xa0cters en xin\xc3\xa8s, japon\xc3\xa8s o Core\xc3\xa0 (CJK). Aquesta tecnologia ofereix un m\xc3\xa8tode per interaccionar amb l\'ordinador d\'una manera m\xc3\xa9s natural que escrivint en el teclat. Les tauletes tamb\xc3\xa9 s\xc3\xb3n molt utilitzades per dibuix t\xc3\xa8cnic i disseny assistit per ordinador, ja que es pot posar una pe\xc3\xa7a de paper sobre d\'elles sense interferir amb la seva funci\xc3\xb3. Alguns dels artistes que creen webcomics utilitzen tauletes, per exemple Hawk a AppleGeeks o George Cham de Piled Higher and Deeper utilitzen tauletes digitalitzadores per a dibuixar les seves creacions a l\'ordinador. Finalment, les tauletes digitalitzadores estan guanyant popularitat per substituir el ratol\xc3\xad com a dispositiu apuntador. Aquestes poden resultar m\xc3\xa9s intu\xc3\xaftives a alguns usuaris que el ratol\xc3\xad, ja que la posici\xc3\xb3 del llapis a la tauleta correspon a la localitzaci\xc3\xb3 del punter a la interf\xc3\xadcie gr\xc3\xa0fica d\'usuari que es mostra a la pantalla de l\'ordinador. Els artistes que utilitzen l\'estilet per treballar, dibuixar i dissenyar a la pantalla, per conveni\xc3\xa8ncia tamb\xc3\xa9 ho utilitzar per interaccionar amb la GUI._NEWLINE_Les tauletes digitalitzadores estan disponibles en diverses mides i preus, les de mida A6 s\xc3\xb3n les m\xc3\xa9s barates, a les de mida A3 molt m\xc3\xa9s cares. Les tauletes digitalitzadores actuals solen connectar-se a l\'ordinador a trav\xc3\xa9s de la interf\xc3\xadcie USB, algunes transfereixen les dades a l\'ordinador mitjan\xc3\xa7ant Bluetooth o altres enlla\xc3\xa7os sense fil per a m\xc3\xa9s comoditat d\'\xc3\xbas sense cables.\n_START_SECTION_\nSoluci\xc3\xb3 per a les lesions\n_START_PARAGRAPH_\nEls usuaris de les tauletes es veuen menys afectats per lesions a canells i bra\xc3\xa7os a conseq\xc3\xbc\xc3\xa8ncia de moviments repetitius en usar el teclat i el ratol\xc3\xad, degudes tamb\xc3\xa9 en part a qu\xc3\xa8 s\'adopten males postures. Tamb\xc3\xa9 \xc3\xa9s indicat per a persones que pateixen s\xc3\xadndrome del t\xc3\xbanel carpi\xc3\xa0. Aix\xc3\xb2 \xc3\xa9s degut al fet que l\'\xc3\xbas del ratol\xc3\xad t\xc3\xa9 un patr\xc3\xb3 repetitiu al canell, mentre que utilitzar un llapis \xc3\xa9s m\xc3\xa9s natural i implica utilitzar tot el bra\xc3\xa7, no nom\xc3\xa9s el canell.\n_START_SECTION_\nDispositius similars\n_START_PARAGRAPH_\nLes pantalles t\xc3\xa0ctils com les que es troben en les tauletes t\xc3\xa0ctils i a la videoconsola Nintendo DS s\'utilitzen de manera similar, per\xc3\xb2 en lloc de mesurar el senyal electromagn\xc3\xa8tic, utilitzen una capa sensible a la pressi\xc3\xb3 sobre la superf\xc3\xadcie, de tal manera que no necessiten un llapis o estilet especial per utilitzar-les. Altres dispositius t\xc3\xa0ctils s\xc3\xb3n de gran ajuda per a persones cegues o amb problemes de visi\xc3\xb3. Per exemple, els alumnes poden realitzar els seus exercicis i aprendre, tot tocant una l\xc3\xa0mina situada sobre la superf\xc3\xadcie t\xc3\xa0ctil, i obtenen retroalimentaci\xc3\xb3 audible de les accions realitzades. El producte que utilitzi aquesta tecnologia es denomina T\xc3\xa0ctil Talking Tablet o T3.'